MFEC ลั้นลา! กำไร Q2/59 โตกว่า 2 เท่าตัว หลังรายได้เพิ่มขึ้น
MFEC ลั้นลา! กำไร Q2/59 โต 211% มาที่ 93.73 ลบ. จากปีก่อน 30.16 ลบ. หลังมีรายได้เพิ่มขึ้นจากการขายเงินลงทุนบางส่วนในบ.ย่อยแห่งหนึ่ง ขณะที่ 6 เดือนแรกมีกำไรอยู่ที่ 111.72 ลบ. เพิ่มขึ้น 52% จากปีก่อน 73.44 ลบ.
11 ส.ค. 2559

บริษัท เอ็ม เอฟ อี ซี จำกัด (มหาชน) หรือ MFEC รายงานผลการดำเนินงานไตรมาส 2/59 สิ้นสุดวันที่ 30 มิ.ย.59 (รวมบริษัทย่อย) มีกำไรสุทธิ 93.73 ล้านบาท หรือมีกำไรสุทธิ 0.21 บาทต่อหุ้น เพิ่มขึ้น 211% จากช่วงเดียวกันของปีก่อนที่มีกำไรสุทธิ 30.16ล้านบาท หรือมีกำไรสุทธิ 0.07 บาทต่อหุ้น
ทั้งนี้ผลการดำเนินงานในไตรมาสดังกล่าวมีกำไรเพิ่มขึ้นเนื่องจากบริษัทมีรายได้เพิ่มขึ้นจากการขายเงินลงทุนบางส่วนในบริษัทย่อยแห่งหนึ่ง
อย่างไรก็ตาม ผลการดำเนินงานช่วง 6 เดือนแรกมีกำไรสุทธิ 111.72 ล้านบาท หรือ 0.25 บาทต่อหุ้น เพิ่มขึ้น 52% จากช่วงเดียวกันของปีก่อนที่มีกำไรสุทธิ 73.44 ล้านบาท หรือ 0.17 บาทต่อหุ้น
 